Tryggingaráðgjafar hafa samband við einstaklinga og fyrirtæki , bjóða tryggingar til sölu og gera tilboð . Í starfinu felst að heimsækja tryggingataka , veita almennar upplýsingar um tryggingar og tryggingavernd , svara fyrirspurnum viðskiptavina ásamt því að meta verðmæti og hættu á tjóni . meta tryggingaþörf í samráði við viðskiptavin semja við tryggingafélög um bestu kjörin fyrir viðskiptavin reikna út greiðslubyrði og ræða greiðslufyrirkomulag útbúa tilboð fyrir viðskiptavin og skrá í tölvukerfi Í starfi sem tryggingaráðgjafi gætirðu starfað hjá tryggingafyrirtækjum , tryggingamiðlunum eða sem sjálfstæður verktaki . Hvernig verð ég ? Ekki er krafist sérstakrar menntunar í starfi tryggingaráðgjafa en menntun á sviði sölu og viðskipta getur verið gagnleg auk þess sem margskonar starfstengd námskeið kunna að vera í boði . Hæfnikröfur Tryggingaráðgjafi þarf að hafa mikla hæfni í mannlegum samskiptum , eiga gott með að tjá sig og búa yfir færni í samningaviðræðum og samningagerð . Mikilvægt er að þekkja til laga og reglna í tryggingaviðskiptum . Starfið byggir að miklu leyti á góðu skipulagi og frumkvæði ásamt nákvæmum og sjálfstæðum vinnubrögðum . Góð tölvukunnátta er einnig æskileg .